दैज्लां बोथोराव अखा हायोब्ला गारि मटर, बाइक, सायखेल बायदिफोरा बारनो हाया जायनि थाखाय सुबुंफोरनि हान्थिनाय लामायाव दैबानानि जेंनाजों जुजिनो गोनां जायो । मख’नो नांगोनदि दैमानि दैखौ बारथारनो गोनां जायोब्ला बाइकखौ लोगो नांनानै बाननानै बारनो गोनां जायो आरो गंसे बाइकआव बारहोनो थाखाय 150 रां लायो आरो साइकेल बारहोनो थाखाय 20 रां माखासे दै बारहोग्रा सुबुंफोरा लायो । बे फाग्ला दैमानि सायाव दासिमबो आसाम सरखार आरो बिटिसि सरखारा दालां लुफुंनानै होयिखौ बे लामाजों हान्थिनानै सानफ्रोमबो बेफार-फालांगि खालामग्रा सुबुंफोरा गौथौयै दुखु मोननाय फोरमायदों बेजों लोगोसेनो दालां लुफुंनांगौनि थाखाय गोबां रायजोफोरा सरखारखौ खावलायहरदों ।